-Ուրախ եմ ասելու, որ այսօր, առաջին հերթին, ունենք ընդունելություն կատարելու համար նորոգված փորձասենյակ: Արդեն հինգ տարի մեր գրասենյակը գտնվում է Մշակույթի և երիտասարդության պալատի նորոգված շենքում: Պարապմունքներն անցկացնում ենք կահավորված դահլիճում: Պատկերացրեք` 20 տարի նման պայմաններ մենք չենք ունեցել: Չենք ունեցել, բայց մեզ սիրով ու ջերմությամբ են հյուրընկալել Շուշիի Աբովյանի անվան հանրակրթական դպրոցում, երաժշտական դպրոցում: Ինչի համար անչափ շնորհակալ ենք նշված հաստատությունների ղեկավարությանը: Բայց երգչախմբերի հետ աշխատելու առումով, մանավանդ երիտասարդ խմբի հետ և հատկապես իմ բացակայության ժամանակ, խնդիրներ դեռ կան: Այս հարցը միշտ բարձրացնում եմ, բայց մինչ այսօր այն լուծված չէ: Խոսեցինք դրա մասին նաև նոր նախարար` Լեռնիկ Հովհաննիսյանի հետ հանդիպման ժամանակ: Ինչպես Ստեփանակերտի երգչախմբերի պարագայում, այնպես էլ Շուշիում պետք է ունենալ պրոֆեսիոնալ երգչախմբեր: Դրա համար պետք են լրացուցիչ հաստիքներ, որոշակի վարձատրություն, որպեսզի իմ բացակայության ժամանակ ամբողջ տարի պրոֆեսիոնալ աշխատանք տարվի երգչախմբի հետ: Հույս ունեմ, որ նախարարությունը կաջակցի, և մենք կլուծենք նաև այս խնդիրը: